**Zápisnica z Valného zhromaždenia CPM 2016**

**Čilistov dňa 13.novembra 2016**

1. **Otvorenie**

Viceprezident SMF pre CPM Ladislav Šnegoň privítal účastníkov a hostí Valného zhromaždenia disciplíny CPM a odovzdal slovo predsedajúcemu Tiborovi Uherovi, ktorý oboznámil prítomných s navrhovaným programom rokovania:

1. Otvorenie

2. Voľba pracovných komisií (mandátovej, volebnej a návrhovej)

3. Správa o činnosti ŠK CPM v športovej sezóne 2016

4. Správa o hospodárení ŠK CPM za rok 2016

5. Správa mandátovej komisie

6. Plán činnosti a rozpočet disciplíny CPM pre rok 2017

7. Voľba viceprezidenta ŠK CPM

8. Voľba delegátov na GZ SMF

9. Zmeny športových poriadkov

10. Správa volebnej komisie

11. Rôzne

12. Diskusia

13. Správa návrhovej komisie – návrh na uznesenie

14. Záver

O slovo sa prihlásil Martin Čermák, ktorý sa vzdal funkcie voleného člena ŠK CPM a navrhol doplniť do programu rokovania aj voľbu člena ŠK CPM

Následne bol program rokovania VZ CPM doplnený o bod voľby člena ŠK CPM prítomnými jednohlasne schválený.

1. **Voľba pracovných komisií**

Návrh ŠK CPM na zloženie jednotlivých pracovných komisií :

 Mandátová komisia : Milan Búlik - predseda

 Miroslav Sloboda - člen

 Margita Vaculová - člen

Volebná komisia : Luboš Nemčovič – predseda

 Lubomír Kamenár – člen

 Miloš Čmarada – člen

 Návrhová komisia : Jozef Žiaček – predseda

 Peter Janega – člen

 Peter Kiss - člen

Predsedajúci dal hlasovať a VZ CPM jednohlasne zvolili pracovné komisie v navrhnutom zložení.

1. **Správa o činnosti CPM v športovej sezóne 2016.**

Správu o činnosti ŠK CPM predniesol Valnému zhromaždeniu discilíny CPM viceprezident SMF pre CPM Ladislav Šnegoň:

|  |
| --- |
| **Členská základňa**  |
|  | **2016** | **2015** | **2014** | **2013** |
| Vintage | 63 | 52 | 50 | 48 |
| Mládež | 36 | 39 | 44 | 33 |
| CPM | 73 | 55 | 64 | 75 |
| Členské licencie | 22 | 3 |  |  |
| Činovníci | 12 | 13 |  |  |
| Traťový komisári | 25 | 25 |  |  |
|  |  |  |  |  |
| **Počet licencií celkom** | **231** | **187** | **158** | **156** |

 Seriál M SR IMRC vyhodnotil Peter Šurina :

* M SR a SP-IMRC CUP v rámci seriálu Alpe Adria
* Veľmi slabá účasť Slovenských jazdcov, nárast smf licencii z ČR a PL

Zo skúseností sezóny 2016 sa bude vychádzať pri plánovaní sezóny 2017, čo sa týka počtu podujatí, dvoj alebo trojdňové podujatia

Veľký dôraz sa v sezóne 2016 kládol na propagáciu a medializáciu podujatí. Vyhodnotenie sezóny sa vykonalo na poslednom podujatí na Slovakia ringu.

* Plánuje sa v najbližšom období uskutočniť komunikáciu so Slovenskými pretekármi pre ich názory a postrehy k uplynulej sezóne, čo zlepšiť do budúcej sezóny.

Konečné výsledky SP-IMRC Cup a MSR 2016 :

**Slovenský pohár – IMRC Cup:**

|  |
| --- |
| ***Trieda do 600ccm:*** 1. MURGAS Milan 2. VUGRINEC Martin 3. SLOBODA Miroslav |
| ***Trieda nad 600ccm:***  1. CIRBUS Stefan 2. KNEZOVIC Juraj 3. LYKO Rafal |

**MSR:**

|  |
| --- |
| ***Trieda 125 SP*** : 1. RAUCH Peter 2. BARUS Adam 3. PUSKAR Michal |
| ***Trieda SSP 600*** : 1. CHOMICZ Jaroslaw 2. JUDA Dominik 3. GRMAN Pavol |
| ***Trieda SST 1000*** : 1. HARTL Marek 2. ZAJIC Tomas 3. DULIK Radoslav |

Seriál mládeže JIMC 2016 vyhodnotí Luboš Nemčovič :

* Prvý ročník seriálu JIMC v spolupráci s ACR a MAMS zatiaľ historicky najlepšia sezóna mládeže CPM
* Miško Búlik úspešne absolvoval seriál MOTO 4 v Španielsku
* Uskutočnilo sa šesť podujatí, dve v Maďarsku (Kecskemét a Kakucs), dve Česku (Vysoké Mýto) a dve na Slovensku (Dunajská Streda)
* V priemere okolo 90 pretekárov na podujatiach
* Presadili sa aj absolventi JMA
* V celku spokojnosť so sezónou 2016, výborná spolupráca s Českou stranou, nedostatky sa vyskytli v spolupráci s Maďarskou federáciou, nastúpila sa dobrá cesta
* Informoval komisiu, že dňa 8.10.2016 sa uskutočnilo vyhodnotenie sezóny 2016 v Hoteli Kormorán v Čilistove spojené so spoločensko-športovým popoludním (plavba loďou a futbalový turnaj), učasť spolu viac ako 200 prítomných
* Martin Čermák upozornil na nedostatky technického rázu v triede PW 50, ktoré pretrvávali

v priebehu všetkých podujatí sezóny 2016. V budúcnosti bude nevyhnutné tento problém vyriešiť.

 Konečné výsledky :

**MM SR Skútre, Mini Moto :**

|  |  |  |
| --- | --- | --- |
| ***Trieda Sport*** | ***Trieda Racing*** | ***Trieda Open***  |
|  1 PIPAŠ Marek | 1 SURÁNYI Zoltán (H) | 1 Martin Gudába  |
|  2 HAVLÍN Filip | 2 KOVÁČ Denis | 2 ONDREÁK Péter (H) |
|  3 MAJEROV Adam | 3 KREJČÍ Andrej | 3 STEHLÍK Milan (CZ) |

|  |  |  |
| --- | --- | --- |
| ***Trieda PW50***  | ***Trieda PW50 Spec***  | ***Trieda Mini GP*** |
| 1 KOVÁCS Zoltán (H) | 1 VINCZE Hanna (H) | 1 HŘAVA Miloslav (CZ)  |
| 2 KECSKÉS Bence (H) | 2 VEVERKA Ladislav  | 2 DVOŘÁK Tomáš (CZ) |
| 3 VINCZE Martin (H) | 3 VÁRKONYI Tamás (H) | 3 HONZÁK Ondřej (CZ) |
| ***Trieda Mini GP PRO*** | ***Trieda Mini GP 140*** | ***Trieda SSP 300*** |
| 1 OLÁH Barnabás (H) | 1 ZAJAC Mário | 1 SCHWARZ Vojtěch (CZ) |
| 2 GÖRBE Soma (H) | 2 KACKO Viktor | 2 MICHALOVIČ Dominik |
| 3 KAČABA Peter  | 3 MOLIK Mateusz (PL) | 3 KAKUSZI Ádám (H) |

|  |  |  |
| --- | --- | --- |
| ***Trieda Mini Moto J/A*** | ***Trieda Mini Moto J/B***  | ***Trieda OHVALE CUP*** |
| 1 NOVOTNÝ Filip (CZ) | 1 GURECKÝ Jakub (CZ) | 1 ČERMÁK Martin jr. |
| 2 PELIKÁN Lukáš (CZ) | 2 TRSEK Petr (CZ) | 2 KISS Bruno |
| 3 GURECKÝ Jan (CZ)  | 3 PELECH Petr (CZ) | 3 CSEMEZ Viktor |

**Seriál MM SR Vintage 2016 vyhodnotil Peter Baláž** :

Komisia vintage mala v roku 2016 plánované nasledovné podujatia:

29.05.2016 Slovakia ring Alpe Adria Cup vintage road racing

08. – 09.07.2016 Červeník – 2. ročník Oldtimer Moto show – ukážkové jazdy

13. – 14.08.2016 Trenčín „Veľká cena Trenčína“ MM SR jazda pravidelnosti

28.08.2016 Malacky „Malacký okruh“ jazda pravidelnosti

17.09.2016 „VIII. Holíčsky zámocký okruh“ MM SR jazda pravidelnosti

 Všetky uvedené podujatia boli organizované v súlade s predpismi a so súhlasom SMF.

**29.05.2016 Slovakia ring** (**Classic Club Hlohovec**) – preteky boli v rámci seriálu Alpe Adria Cup, uskutočnili sa počas jedného dňa. Predpoludním prebiehali tréningové jazdy a popoludní sa uskutočnili dve série pretekov. Preteky boli rýchlostné a bodovanie len do seriálu Alpe Adria Cup.

**08. – 09.07.2016 Oldtimer Moto show – Červeník (Classic Club Hlohovec)**

 3. ročník ukážkových jázd v obci Červeník sa uskutočnilo ako 2-dňové podujatie. Úvodný večer patril spoločnej večeri účastníkov. Nasledujúci deň sa účastníci vydali na okružnú jazdu Červeník – Moravany nad Váhom, s prehliadkou Múzea Horňák. Pokračovalo sa do obce Dolné Otrokovce a po spoločnom obede bol návrat cez Hlohovec naspäť do Červeníka. Po návrate si všetci účastníci zajazdili 3 kolá ulicami obce a po večeri bolo podujatie ukončené.

Poďakovanie patrí Obci Červeník pod vedením starostu p. Mariána Mihálika, za pohostinnosť a vytvorené podmienky. Poďakovanie patrí účastníkom tohto podujatia za účasť rešpektovanie disciplíny počas jázd.

**13. – 14.08.2016 Trenčín „Veľká cena Trenčína“ jazda pravidelnosti (Automotoklub SR – Karting Nová Dubnica)**

Nový organizátor, ktorému sa pod vedením Ľubomíra Kamenára podarilo oživiť preteky v Trenčíne. Uskutočnili sa v priemyselnom parku (AUOptronics). Preteky boli organizované v rámci možností, prebehli bez problémov, k spokojnosti organizátorov aj štartujúcich pretekárov. Jazdy pravidelnosti v jednotlivých kategóriách sa započítavali do seriálu MM SR a Ducati Slovakia Cup.

**28.08.2016 Malacky „Malacký okruh - memoriál Arnolda Gašpara“ jazda pravidelnosti** (**RC Záhorák)**

Preteky sa uskutočnili ako jazda pravidelnosti v rámci seriálu MM SR na mestskom okruhu, prebehli bez komplikácií.

**17.09.2016 VIII. Holíčsky zámocký okruh MM SR jazda pravidelnosti (Classic Club Hlohovec)**

Po ročnej prestávke sa preteky na mestskom okruhu uskutočnili v rámci MM SR a Ducati Slovakia Cup. V rekonštruovanom areáli zámku sme pre verejnosť zorganizovali výstavu historických motocyklov a obrazov s motoristickou tematikou mladého autora Toma Havláska z Brna. Boli to unikátne obrazy, doteraz vystavované v Paríži, Monte Carle a v Le Mans. Jednodňové preteky prebehli bez komplikácií v tradičnej organizačnej zostave.

**Účasť pretekárov na jednotlivých podujatiach započítavaných do seriálu Alpe Adria Cup:**

29.05.2016 Slovakia ring 62

**Účasť pretekárov na jednotlivých podujatiach započítavaných do MMSR**

13.-14.08.2016 Trenčín 87

28.08.2016 Malacky 66

17.09.2016 Holíč 82

Všetky spomínané podujatia sa uskutočnia s poverením SMF.

Konečné výsledky :

**MM SR Vintage** :

|  |  |  |
| --- | --- | --- |
| ***Trieda A1 :*** | ***Trieda A2 :*** | ***Trieda B :*** |
| 1 Blight Peter | 1 Kamenár Ľubomír | 1 Paznocht Zdenek (CZ) |
| 2 Šobáň Milan (CZ) | 2 Masaryk Jozef | 2 Málek Ladislav (CZ) |
| 3 Kročka Marián | 3 Koprda Martin | 3 Chvojka Josef |

|  |  |  |
| --- | --- | --- |
| ***Trieda C :*** | ***Trieda D :*** |  |
| 1 Vontor Josef | 1 Kupka Radoslav |   |
| 2 Follrich Milan | 2 Pavel Tomáš (CZ) |   |
| 3 Pátek Vavřín (CZ) | 3 Nechanický Jiří |   |

|  |  |
| --- | --- |
| ***Trieda Sidecar :*** |  ***Ducati Slovakia Cup :*** |
| 1 Matuš Karel/Darnadi Peter (CZ) | 1 Bódiš Róbert |
| 2 Bílý Richard/Kostiuk Milan (CZ) | 2 Špaček Juraj |
| 3 Chmelař Petr/Jurásek Martin (CZ) | 3 Špaček Michal |

**Reprezentácia**

Reprezentáciu SR v sezóne 2016 vyhodnotil Martin Kuzma.

V prvom rade je potrebné spomenúť mladého Michala Búlika, ktorý absolvoval kompletný Španielsky seriál MOTO 4, ktorý má vysokú úroveň.

Jaroslav Černý sa zúčastnil dvoch podujatí MS Endurance s dobrým umiestnením.

Miroslav Sloboda sa zúčastnil prestížnych pretekov vo Fínsku.

MACO Racing Team sa zúčastnil podujatí MS Endurance s bodovými umiestneniami.

 **Hodnotenie športovej sezóny 2016 viceprezidentom SMF pre CPM :**

 Ladislav Šnegoň vyhodnotil sezónu 2016 komplexne za CPM (vintage, mládež, MSR CPM, Alpe Adria) V hodnotení krajín Alpe Adria CPM skončilo Slovensko na šiestom mieste. V mládežníckom seriáli JIMC pribudli nové triedy OHVALE a  STOCK SPORT 300, ktoré boli prínosom v sezóne 2016. Informácia pre VZ z vnútra vedenia Alpe Adrie, kde nastali problémy v komunikácii jednak medzi vedením AA a národnými federáciami a taktiež medzi promotérom seriálu a komisoiu RR pri AA. Dôležité bude, či sa podarí vzniknutú situáciu ukludniť a pokračovať v spolupráci aj v roku 2017.

Zároveň v krátkosti vyhodnotil aj celé 6 ročné obdobie práce súčasnej komisie a viceprezidenta. ŠK CPM v tomto období tvorila a určovala smer a vývoj CPM v našom regióne.

Bol postavený o spustený Slovakia Ring, seriál MOTO-CUP, IMRC, webová stránka MOTO CUP s Richardom Karnokom, spolupráca SMF, MAMS a AČR na úrovniach mládež aj dospelých a v neposladenom rade JMA (Junior Moto Academy) ako príklad pre ostatné okolité krajiny.

Vzhľadom k tomu, že končí mandát súčasného viceprezidenta a pre nadchádzajúce obdobie sa rozhodol nekandidovať, je vytvorené veľmi kvalitné zázemie pre pokračovanie a zveľaďovanie činnosti CPM. Novej komisiii a viceprezidentovi prenechávame funkčnú komisiu so zostatkom na účte vo výške 30% ročného príjmu ako štart do budúceho obdobia. Komisia taktiež bude môcť využívať majetok JMA pri práci s mládežou na základe predloženej invetarizácie, ktorého zostatková hodnota činí viac ako 30 000 €.

1. **Hospodárenie CPM 2016**

Zostatok z r. 2015 : 6974 €

 Príjmy v r. 2016 :

 Licencie 2016 : 7096 €

 Dotácia MŠ : 8800 €

Spolu : 22870 €

 Výdaje v r. 2016 :

 Schválené dotácie na VZ CPM 2015

 - vyúčtované v roku 2016

 - Kučera Roman 650 €

 - Delegovaní činovníci 2015 Slovakiaracing 3000 €

 - Podpora mládeže JMA 4000 €

 Plastové plomby na motocykle 61 €

 Licencia trate Dunajská Streda 100 €

 Dotácia na zvýšené štartovné (Kecskemet HU) 453 €

 Spolu : 8264 €

Príjmy celkom : 22870 €

Výdavky celkom : 8264 €

*Zostatok na účte CPM :* ***14606 €***

 **Podúčet Vintage :**

Zostatok z r. 2015 : 1261 €

 Príjmy v r. 2016

 Licencie 2016 2350 €

 Licencia trate Malacky 40 €

Spolu : 3651 €

Výdaje v r. 2016 :

 Administratívne poplatky FIME 280 €

 Poháre – Victory Sport 497 €

 Refundácia nákladov MM SR Holíč 1226 €

 Spolu : 2003 €

Príjmy celkom : 3651 €

Výdavky celkom : 2003 €

*Zostatok na účte :* ***1648 €***

**Prerozdelenie prostriedkov na účte CPM za rok 2016:**

Komisia sa uzniesla na nasledovnom prerozdelení zostatku na účte CPM:

Dotácia podúčtu Mládež 2000 € ( Michal Bulik )

Podpora pre Slovakia Racing 3000 € (delegovaní činovníci)

Podpora reprezentácie:

* Maco Racing Team 2000 €
* Jaroslav Černý 500 €

Richard Karnok 500 €

Predpokladané výdavky na VZ CPM 2016 500 €

**Zostatok na účte pre rok 2017 6106 €**

1. **Správa mandátovej komisie**

Správu mandátovej komisie predniesol jej predseda Milan Búlik

Počet prítomných na VZ CPM : 94

 Z toho počet členov s hlasovacím právom : 82

Pre nadpolovičnú väčšinu pri hlasovaní a voľbách je potrebných 43 hlasov

Pre 2/3-ovú väčšinu pri hlasovaní je potrebných 55 hlasov

1. **Plán činnosti na športovú sezónu 2017**

 V priebehu mesiaca november a december prebehnú rokovania o termínoch podujatí v športovej sezóne 2017 a následne sa zverejní kalendár podujatí. ŠK CPM vzhľadom k nastávajúcim zmenám nepredkladá žiadne zmeny a doplnky NŠP.

**MMSR a IMRC**

Tieto podujatia budú plánované na základe výsledkov rokovaní RRC pri AA, spol. SlovakiaracingGroup s.r.o. a ŠK CPM už novou komisiou.

**Vintage**

Predbežný kalendár podujatí 2017 12. -13. 08.2016 Trenčín „Veľká cena Trenčína“ 16.09.2016 Holíč „IX. Holičský zámocký okruh“ Tba Malacky „Malacký okruh-memoriál Arnolda Gašpara“ Všetky spomínané podujatia sa uskutočnia s poverením SMF.

**Mládež**

6 dielny spoločný seriál s MAMS a ACR, 2 podujatia na Slovensku

 Premiéra bude na novom okruhu v Dlhej pri Trnave

Pokračovanie v činnosti JMA

**Návrh rozpočtu 2017:**

Príjmy: Predpokladáme príjmy z licencií: 7 000€

Predpokladaná dotácia z MŠ SR: 8 800€

Prenos z roku 2016 : 6 106 €

Spolu: 21 906 €

Výdavky:

- Delegovaní činovníci na podujatiach MSR a SP.................. 3000 €

- zápisné poplatky do kalendára športových podujatí.......... 500 €

- podpora reprezentácie ................................................. 2500 €

- propagácia podujatí a reprezentácie (R.Karnok) ............... 500 €

- podpora činnosti mládeže .................................... 4000 €

 Spolu: 10 500 €

Rozdiel medzi príjmami a výdavkami bude už na novej komisii ako ich využije v prospech disciplíny !

Reprezentácia: - refundácia nákladov a podpora reprezentantov podľa úspešnosti v priebehu sezóny 2017 - ŠK CPM určí v priebehu alebo po skončení sezóny

1. **Voľba viceprezidenta SMF pre CPM**

Nakoľko viceprezidentovi SMF za CPM Ladislavovi Šnegoňovi vypršal mandát, v zmysle rokovacieho

poriadku SMF je potrebné po vypršaní mandátu zvoliť na VZ disciplíny viceprezidenta SMF pre CPM.

Súčasný viceprezident Ladislav Šnegoň nemieni kandidovať na túto funkciu na ďalšie volebné obdobie.

Od členov SMF-CPM nám boli doručené dva písomné návrhy na kandidátov na túto funkciu, ktorými sú: Miloš Baláž a Martin Čermák

Po rozdaní hlasovacích lístkov s menami kandidátov nasledovala volebná procedúra, po ktorej na návrh predsedajúceho nasledovala prestávka.

Po prestávke predseda volebnej komisie Ľuboš Nemčovič oznámil výsledok voľby viceprezidenta SMF pre CPM :

Na funkčné obdobie štyroch rokov bol vyšším počtom hlasov za viceprezidenta SMF pre CPM

zvolený Miloš Baláž

1. **Voľba člena ŠK CPM**

Nakoľko sa v úvode rokovania VZ CPM Martin Čermák vzdal funkcie voleného člena ŠK CPM, bolo potrebné uskutočniť voľbu na obsadenie tejto funkcie.

Z pléna VZ odzneli dva návrhy na túto funkciu : Martin Čermák a Ľuboš Greč.

Po rozdaní hlasovacích lístkov s menami kandidátov prebehla volebná procedúra

Po spočítaní hlasov predseda volebnej komisie Ľuboš Nemčovič oznámil výsledok voľby člena ŠK CPM :

Na funkčné obdobie štyroch rokov bol vyšším počtom hlasov za člena ŠK CPM

zvolený Martin Čermák

1. **Voľba delegátov na GZ SMF**

Na Generálne zhromaždenie SMF disciplína CPM deleguje 10 svojich členov.

ŠK CPM navrhuje nasledovných členov za delegátov GZ SMF :

 Miloš Baláž, Peter Šurina, Martin Čermák, Tibor Uher, Ladislav Šnegoň, Peter Baláž, Luboš Nemčovič,

 Miloš Čmarada, Juraj Knezovič, Margita Vaculová

 Náhradníci : Miroslav Sloboda, Štefan Vacula

Následne dal predsedajúci hlasovať. Verejným hlasovaním boli za delegátov na GZ SMF zvolení :

 Miloš Baláž, Peter Šurina, Martin Čermák, Tibor Uher, Ladislav Šnegoň, Peter Baláž, Luboš Nemčovič,

 Miloš Čmarada, Juraj Knezovič, Margita Vaculová

 Za náhradníkov boli zvolení : Miroslav Sloboda a Štefan Vacula

1. **Zmeny NŠP pre športovú sezónu 2017**

ŠK CPM vzhľadom k nastávajúcim zmenám nepredkladá žiadne zmeny a doplnky NŠP.

Je však potrebné vypracovať technické predpisy pre novú triedu Ohvale

1. **Správa volebnej komisie**

 Správu volebnej komisie o výsledkoch volieb viceprezidenta SMF za CPM, člena ŠK CPM a delegátov na GZ

 SMF predniesol predseda volebnej komisie Ľuboš Nemčovič. (Správa volebnej komisie v prílohe)

1. **Diskusia**

Do diskusie sa prihlásila Mgr. Tatiana Kašlíková, gen. sekretár SMF, ktorá informovala VZ CPM o novom zákone o športe a spôsobe financovania športových zväzov.

1. **Správa návrhovej komisie – návrh na uznesenie**

 Správu návrhovej komisie a návrh uznesenia predložil valnému zhromaždeniu predseda návrhovej komisie

 Jozef Žiaček (správa návrhovej komisie v prílohe)

 Následne dal predsedajúci hlasovať o schválení uznesenia.

 Valné zhromaždenie disciplíny CPM navrhnuté uznesenie jednohlasne schválilo.

1. **Záver**

Na záver sa Ladislav Šnegoň poďakoval prítomným za účasť a aktivitu na rokovaní VZ, poprial novozvolenému viceprezidentovi SMF za CPM ako aj novej komisii CPM mnoho úspechov v nadchádzajúcom období a zasadnutie valného zhromaždenia ukončil.

Vydrany, 7.12.2016

Zapísal: Tibor Uher Za správnosť : Ladislav Šnegoň

**U Z N E S E N I E**

Valného zhromaždenia disciplíny CPM SMF v Čilistove dňa 13.11.2016

**VZ CPM berie na vedomie:**

- vzdanie sa funkcie Martina Čermáka, voleného člena ŠK CPM

- diskusný príspevok gen. tajomníka SMF Mgr. Kašlíkovej

**VZ CPM schvaľuje:**

- správu o činnosti disciplíny CPM za rok 2016

- správu o hospodárení disciplíny CPM za rok 2016 ku dňu zasadnutia VZ

- plán činnosti disciplíny CPM pre rok 2017

- rozpočet disciplíny CPM pre rok 2017

- voľbu Miloša Baláža za viceprezidenta SMF pre CPM

- voľbu Martina Čermáka za člena ŠK CPM

- voľbu delegátov na GZ SMF: Miloš Baláž, Peter Šurina, Martin Čermák, Tibor Uher, Ladislav Šnegoň,

 Peter Baláž, Luboš Nemčovič, Miloš Čmarada, Juraj Knezovič, Margita Vaculová

 a náhradníkov: Miroslav Sloboda a Štefan Vacula

 **VZ CPM ukladá:**

- vypracovať a zverejniť kalendár športových podujatí na sezónu 2017

- pokračovať v činnosti Junior Moto Academy

- zorganizovať seriál MSR CPM 2017

- zorganizovať seriál SP CPM 2017

- zorganizovať mládežnícky seriál JIMC 2017

- zorganizovať seriál MSR Vintage 2017

- v spolupráci s Technickým výborom SMF vypracovať a zverejniť TP novej triedy Ohvale

 zodpovedný: Športová komisia CPM termín: 31. januára 2017

Čilistov, 13.11.2016

Zapísal: Tibor Uher Za správnosť : Ladislav Šnegoň